A TANÁCS HATÁROZATA
a Tanácsnak a Bizottság kijelölt elnökével, közös megegyezéssel hozott, a 2004/642/EK, Euratom határozatot hatályon kívül helyező és annak helyébe lépő határozata
(2004. november 5.)
az Európai Közösségek Bizottsága tagjaivá kinevezendő további személyek listájának elfogadásáról
(2004/753/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 213. cikke (1) bekezdésére és 214. cikke (2) bekezdésének második albekezdésére,
tekintettel az Európai Atomenergia-közösséget létrehozó szerződésre, és különösen annak 126. cikke (1) bekezdésére és 127. cikke (2) bekezdésének második albekezdésére,
mivel:
(1)
A kinevezésének időpontjától 2009. október 31-ig terjedő időtartamra új, minden tagállam egy képviselőjéből álló Bizottságot kell kinevezni.
(2)
Az állam-, illetve kormányfői szinten ülésező Tanács 2004. június 29-én José Manuel DURÃO BARROSO-t jelölte ki azon személynek, akit Bizottság elnökévé kíván kinevezni (1).
(3)
Az Európai Parlament 2004. július 22-i állásfoglalásával e jelölést jóváhagyta.
(4)
A Tanács a 2004/642/EK, Euratom (2) határozatával a Bizottság kijelölt elnökével közös megegyezéssel elfogadta azon további személyek listáját, akiket a Tanács a Bizottság tagjaivá kíván kinevezni.
(5)
A Bizottság kijelölt elnökével közös megegyezéssel hatályon kívül kell helyezni a 2004/642/EK, Euratom határozatot, mielőtt az abban foglalt listát az Európai Parlament elé terjesztik jóváhagyó szavazásra, és annak helyébe e határozatot kell léptetni.
(6)
Az Európai Alkotmány létrehozásáról szóló szerződés hatálybalépése a Bizottság azon tagja megbízatásának lejártát eredményezi, aki ugyanolyan állampolgársággal rendelkezik, mint az Európai Unió jövőbeni külügyminisztere, aki a Bizottság alelnöke lesz,
A KÖVETKEZŐKÉPPEN HATÁROZOTT:
Első cikk
José Manuel DURÃO BARROSO-val, a Bizottság kijelölt elnökével közös megegyezéssel a Tanács az új Bizottság kinevezésének időpontjától 2009. október 31-ig terjedő időtartamra az Európai Közösségek Bizottsága tagjaivá a következő személyeket kívánja kinevezni:
Joaquín ALMUNIA AMANN
Jacques BARROT
Joe BORG
Stavros DIMAS
Benita FERRERO-WALDNER
Ján FIGEĽ
Mariann FISCHER BOEL
Franco FRATTINI
Dalia GRYBAUSKAITĖ
Danuta HÜBNER
Siim KALLAS
KOVÁCS László
Neelie KROES
Markos KYPRIANOU
Peter MANDELSON
Charlie McCREEVY
Louis MICHEL
Andris PIEBALGS
Janez POTOČNIK
Viviane REDING
Olli REHN
Vladimír ŠPIDLA
Günter VERHEUGEN
Margot WALLSTRÖM.
2. cikk
A 2004/642/EK, Euratom határozat hatályát veszti.
3. cikk
E határozatot az Európai Unió Hivatalos Lapjában ki kell hirdetni.
Kelt Brüsszelben, 2004. november 5-én.